**Poziv javnosti, da posreduje morebitne pripombe in predloge na predstavljeni predlog Odloka o proračunu Občine Lovrenc na Pohorju za leto 2017**

V skladu z Dodatnim protokolom k evropski listini lokalne samouprave o pravici do sodelovanja pri vprašanjih lokalne oblasti (Uradni list RS – Mednarodne pogodbe, št. 2/11), na podlagi Smernic za sodelovanje s strokovno in z drugimi zainteresiranimi javnostmi, ki so sestavni del Resolucije o normativni dejavnosti (Uradni list RS, 95/09), 10. člena Zakona o dostopu do informacij javnega značaja (Uradni list RS, št. 51/05 – uradno prečiščeno besedilo,117/06 – ZDavP-2, 23/14, 50/14 in19/15 – odl. US), tretjega odstavka 10. člena Uredbe o posredovanju in ponovni uporabi informacij javnega značaja (Uradni list RS, št. 76/05, 119/07 in 95/11) in 4. odstavka 2. člena Statuta Občine Lovrenc na Pohorju (Uradno glasilo slovenskih občin, št. 13/2011, 17/2014 in 54/2016), župan Občine Lovrenc na Pohorju objavlja predlog Odloka o proračunu Občine Lovrenc na Pohorju za leto 2017.

Prosimo javnost, da morebitne pripombe in predloge na predstavljeni predlog Odloka o proračunu Občine Lovrenc na Pohorju za leto 2017, posredujete na občino **pisno**, v roku **30 (trideset) dni** od objave. Ob tem je potrebno upoštevati 30. člen Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617), ki določa, da morajo predlogi za povečanje izdatkov proračuna obsegati predloge za povečanje prejemkov proračuna ali za zmanjšanje drugih izdatkov proračuna **v isti višini**, pri čemer ti ne smejo biti v breme proračunske rezerve ali splošne proračunske rezervacije ali v breme dodatnega zadolževanja. V nasprotnem primeru pripombe in predlogi na predstavljeni predlog odloka ne bodo obravnavane.

Občina Lovrenc na Pohorju

župan

Joško Manfreda